Bár már a 2011-es CONCACAF-aranykupa keretében is szerepelt, de ott nem kapott játéklehetőséget, a 2011-es Pánamerikai játékokon viszont igen: itt jó játékával hozzájárult ahhoz, hogy Mexikó megszerezze a torna első helyét. Ugyancsak szerepelt a 2011-es Copa América sorozatban is. Tagja volt a 2012-ben a londoni olimpián aranyérmet nyert válogatottnak, majd bekerült a 2013-as konföderációs kupa mexikói keretébe is.